 ΑΔΑ: ΒΕΙΨ9-ΙΞΧ

Θεσσαλονίκη, 24/01/2013

Αρ. Πρωτ. 533

 Προς:

 Α.Π.Θ., ΠΑ.ΜΑΚ.,Α.Τ.Ε.Ι.Θ.,ΑΣΠΑΙΤΕ,Περιφερειακή Δ/νση Π.Ε. & Δ.Ε. Κεντρικής Μακεδονίας,

Γραφεία Σχολικών Συμβούλων Π.Ε. και Δ.Ε. Δυτ. Θεσ/νίκης, Χαλκιδικής, Σερρών, Κιλκίς,

Β΄ Κ.Ε.Δ.Δ.Υ. Θεσ/νίκης, Χαλκιδικής, Σερρών, Κιλκίς (δια της Περιφ. Δ/νσης),

Ιατροπαιδαγωγικά Κέντρα Θεσσαλονίκης

Σχολικές μονάδες Π.Ε. και Δ.Ε. Δυτ. Θεσ/νίκης, Χαλκιδικής, Σερρών, Κιλκίς (δια των Διευθύνσεων Εκπαίδευσης)

Κοιν.:

-Υ.ΠΑΙ.Θ.Π.Α./Ειδική Υπηρεσία Εφαρμογής Εκπαιδευτικών Δράσεων Μονάδα Β3

ΕΛΛΗΝΙΚΗ ΔΗΜΟΚΡΑΤΙΑ

ΥΠΟΥΡΓΕΙΟ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ

ΠΕΡΙΦΕΡΕΙΑΚΗ Δ/ΝΣΗ Π. & Δ. ΕΚΠ/ΣΗΣ ΚΕΝΤΡΙΚΗΣ ΜΑΚΕΔΟΝΙΑΣ

2° Π.Ε.Κ. ΘΕΣΣΑΛΟΝΙΚΗΣ

Ταχ. Δ/νση: ΛΕΩΦ. ΣΤΡΑΤΟΥ 129 Τ.Κ. 56429 - Πολίχνη – Θεσσαλονίκη

Πληροφορίες: Δάφνη Τσούτσια Τηλ.: 2310-207635 FAX: 2310-207654

 e-mail : pek2the@otenet.gr Ιστοσελίδα: 2pekthes.freehostia.com

ΘΕΜΑ: Πρόσκληση Εκδήλωσης Ενδιαφέροντος για ένταξη στο Μητρώο Επιμορφωτών στο πλαίσιο των Πράξεων «Πρόγραμμα εξειδικευμένης εκπαιδευτικής υποστήριξης για ένταξη μαθητών με αναπηρία ή/και ειδικές ανάγκες» των Αξόνων Προτεραιότητας 1, 2 και 3 του Επιχειρησιακού Προγράμματος «Εκπαίδευση και Δια Βίου Μάθηση».

Σύμφωνα με την υπ. αριθ. 10587/14-12-2012 ΥΑ (ΦΕΚ3347/14-12-2012, τεύχος Β), το 2°

Π.Ε.Κ. Θεσσαλονίκης, για την υλοποίηση των Πράξεων «Πρόγραμμα εξειδικευμένης εκπαιδευτικής υποστήριξης για ένταξη μαθητών με αναπηρία ή/και ειδικές εκπαιδευτικές ανάγκες» των Αξόνων Προτεραιότητας 1, 2 και 3 του Επιχειρησιακού Προγράμματος «Εκπαίδευση και Δια Βίου Μάθηση» του ΕΣΠΑ, απευθύνει την παρούσα πρόσκληση σε Ειδικούς Επιστήμονες, μέλη Διδακτικού - Ερευνητικού Προσωπικού (ΔΕΠ) ή Εκπαιδευτικό Προσωπικό (ΕΠ) των Ανωτάτων Εκπαιδευτικών Ιδρυμάτων (Α.Ε.Ι. και Α.Τ.Ε.Ι.), σχολικούς συμβούλους, εκπαιδευτικούς της δημόσιας εκπαίδευσης καθώς και σε άλλους δημοσίους υπαλλήλους και ιδιώτες που έχουν τα απαιτούμενα επιστημονικά και διδακτικά προσόντα προκειμένου να υποβάλουν αιτήσεις για να ενταχθούν στο Μητρώο Επιμορφωτών για τη διδασκαλία σε επιμορφωτικό πρόγραμμα που απευθύνεται στους εκπαιδευτικούς που έχουν προσληφθεί στα πλαίσια της παραπάνω Πράξης.

Α) ΣΤΟΧΟΙ ΤΟΥ ΕΠΙΜΟΡΦΩΤΙΚΟΥ ΠΡΟΓΡΑΜΜΑΤΟΣ

Στόχος του επιμορφωτικού προγράμματος είναι η επιμόρφωση του εκπαιδευτικού προσωπικού που έχει προσληφθεί για την υλοποίηση του προγράμματος της εξειδικευμένης εκπαιδευτικής υποστήριξης για ένταξη μαθητών με αναπηρία ή/και ειδικές εκπαιδευτικές ανάγκες (παράλληλη στήριξη κ.ά.) σε πρώτη (Α) φάση με γενική επιμόρφωση σε θέματα που θεωρούνται βασικά και απαραίτητα για την εφαρμογή του παραπάνω προγράμματος και σε δεύτερη (Β) φάση με τη συστηματική εκπαίδευση και κατάρτιση των επιμορφούμενων για την ανάπτυξη δεξιοτήτων.

**Β) ΠΕΡΙΕΧΟΜΕΝΟ ΤΟΥ ΕΠΙΜΟΡΦΩΤΙΚΟΥ ΠΡΟΓΡΑΜΜΑΤΟΣ**

Οι θεματικές ενότητες για το επιμορφωτικό πρόγραμμα της πρώτης (Α) και της δεύτερης (Β) φάσης είναι οι ακόλουθες:

|  |  |  |  |
| --- | --- | --- | --- |
|  | Θεματικές Ενότητες | Διδακτικέςώρες | Σύνολο |
| ΘΕ 1 | 1. Εισαγωγική ενημέρωση για τη φιλοσοφία, τους σκοπούς και την ανάπτυξη του Προγράμματος
2. Ένταξη και ισότιμη εκπαίδευση
3. Ζητήματα εκπαιδευτικής πολιτικής σε θέματα Ένταξης
 | 2 ώρες2 ώρες3 ώρες | 7 ώρες |
| ΘΕ 2 | 1. Ειδικές εκπαιδευτικές ανάγκες ατόμων με αναπηρία. Ιδιαιτερότητες, αξιολόγηση (αρχική, διαμορφωτική, τελική) υποστηρικτικές παρεμβάσεις
2. Νοητική Αναπηρία. Αξιολόγηση και παιδαγωγική αντιμετώπιση
 | 7 ώρες | 7 ώρες |
| ΘΕ 3 | 1. Διάχυτες Αναπτυξιακές Διαταραχές. Αξιολόγηση και παιδαγωγική αντιμετώπιση (1)
2. Διάχυτες Αναπτυξιακές Διαταραχές. Αξιολόγηση και παιδαγωγική αντιμετώπιση (II)
 | 7 ώρες3 ώρες | 10 ώρες |
| ΘΕ 4 |  Προβλήματα Συμπεριφοράς και η διαχείρισή τους | 4 ώρες | 4 ώρες |
| ΘΕ 5 | Προβλήματα ακοής - Αξιολόγηση (αρχική, διαμορφωτική, τελική) και παιδαγωγική αντιμετώπιση | 4 ώρες | 4 ώρες |
| ΘΕ 6 | Προβλήματα όρασης - Αξιολόγηση (αρχική, διαμορφωτική, τελική) και παιδαγωγική αντιμετώπιση | 3 ώρες | 3 ώρες |
| ΘΕ 7 | Διαταραχή Ελλειμματικής Προσοχής με Υπερκινητικότητα. Αξιολόγηση και εκπαιδευτική αντιμετώπιση | 7 ώρες | 7 ώρες |
| ΘΕ 8 | Εξατομικευμένο Πρόγραμμα Εκπαίδευσης (ΕΠΕ) και Διαφοροποιημένη Διδασκαλία - Θέσεις και αντιθέσεις | 7 ώρες | 7 ώρες |
| ΘΕ 9 | Παιδαγωγικές Παρεμβάσεις για Ενίσχυση της'Ενταξης | 7 ώρες | 7 ώρες |
| ΘΕ 10 | Οι επιπτώσεις της'Ενταξης σε ατομικό, οικογενειακό και κοινωνικό επίπεδο-Συνεργατικές στρατηγικές | 2 ώρες | 2 ώρες |
| ΘΕ 11 | 1. Διεθνής επαγγελματική δεοντολογία-Ειδίκευση του ειδικού παιδαγωγού-Τα 10 επαγγελματικά πρότυπα (Θεμελιώδεις αρχές- Ανάπτυξη και χαρακτηριστικά μαθητών, Ατομικές διαφορές στη μάθηση, Διδακτικές στρατηγικές, Μαθησιακά περιβάλλοντα και κοινωνικές αλληλεπιδράσεις, Γλώσσα, Διδακτικός σχεδιασμός, Αξιολόγηση, Επαγγελματική και ηθική πρακτική, Συνεργασία)Συνεργασία παιδαγωγού τάξης και ειδικού παιδαγωγού | 3 ώρες | 5 ώρες |
| 2. Το ημερολόγιο αναστοχασμού ως εργαλείο στήριξης και ανάπτυξης της εμπειρογνωμοσύνης και της συνεργασίας των εκπαιδευτικών γενικής και ειδικής εκπαίδευσης | 2 ώρες |  |
| ΘΕ 12 | 1. Σχολική Πραγματικότητα

Μελέτη περίπτωσης: Σχεδιασμός και ανάπτυξη προγράμματος από τους εκπαιδευτικούς, ανατροφοδότηση και αναστοχασμός1. Τελική Αξιολόγηση γνώσεων και στάσεων
2. Εξαγωγή συμπερασμάτων
 | 5 ώρες1 ώρα 1 ώρα | 7 ώρες |
| Γενικό Σύνολο  | 70 ώρες | 70 ώρες |

Γ) ΔΙΑΡΚΕΙΑ - ΥΛΟΠΟΙΗΣΗ ΤΟΥ ΕΠΙΜΟΡΦΩΤΙΚΟΥ ΠΡΟΓΡΑΜΜΑΤΟΣ

Το επιμορφωτικό πρόγραμμα της πρώτης (Α) και δεύτερης (Β) φάσης θα είναι διάρκειας δύο (2) εβδομάδων και εβδομήντα (70) διδακτικών ωρών και θα πραγματοποιηθεί τα σχολικά έτη 2012-2013 και 2013-2014 στις έδρες των Π.Ε.Κ. και στα εξακτινωμένα τμήματα των Π.Ε.Κ. Επίσης θα πραγματοποιηθεί κατά το σχολικό έτος 2014-2015 με την προϋπόθεση χρονικής παράτασης των Πράξεων «Πρόγραμμα εξειδικευμένης εκπαιδευτικής υποστήριξης για ένταξη μαθητών με αναπηρία ή/και ειδικές εκπαιδευτικές ανάγκες» των Αξόνων Προτεραιότητας 1,2 και 3.

Οι ακριβείς ημερομηνίες διεξαγωγής των επιμορφωτικών προγραμμάτων θα ορισθούν από το 2° Π.Ε.Κ. Θεσσαλονίκης μετά την έκδοση της σχετικής ΚΥΑ για τον καθορισμό της αμοιβής των επιμορφωτών.

Δ) ΠΡΟΫΠΟΘΕΣΕΙΣ ΚΑΙ ΔΙΑΔΙΚΑΣΙΑ ΕΠΙΛΟΓΗΣ ΕΠΙΜΟΡΦΩΤΩΝ-ΚΡΙΤΗΡΙΑ ΚΑΙ ΜΟΡΙΟΔΟΤΗΣΗ

Στο επιμορφωτικό πρόγραμμα της πρώτης (Α) και δεύτερης (Β) φάσης σύμφωνα με το άρθρο 56 του Ν.3966/2011 δύνανται να διδάξουν: Ειδικοί επιστήμονες, μέλη Διδακτικού– Ερευνητικού Προσωπικού (ΔΕΠ) ή Εκπαιδευτικού Προσωπικού (ΕΠ) των Ανώτατων Εκπαιδευτικών Ιδρυμάτων (ΑΕΙ), σχολικοί σύμβουλοι, εκπαιδευτικοί της δημόσιας εκπαίδευσης καθώς και άλλοι δημόσιοι υπάλληλοι και ιδιώτες που έχουν τα απαιτούμενα επιστημονικά και διδακτικά προσόντα.

Για την ένταξη στο Μητρώο Επιμορφωτών ο κάθε ενδιαφερόμενος θα βαθμολογείται με τα ακόλουθα κριτήρια τα οποία μοριοδοτούνται ως εξής (σύμφωνα με το Φ.Ε.Κ. 3347/14-12-2012, τ. Β΄):

|  |  |
| --- | --- |
| ΚΡΙΤΗΡΙΟ | ΜΟΡΙΟΔΟΤΗΣΗ |
| Τίτλοι σπουδών στην ΕΑΕ και συναφών ειδικοτήτων\* |  |
| Διδακτορικό Δίπλωμα | 12 |
| Μεταπτυχιακό Δίπλωμα Ειδίκευσης | 7 |
| Δεύτερο Πτυχίο Α.Ε.Ι./Α.Τ.Ε.Ι./Κ.Α.Τ.Ε.Ε. | 5 για Α.Ε.Ι./3 για τριετές Τ.Ε.Ι./2 για διετές Κ.Α.Τ.Ε.Ε. |
| Πτυχίο Διδασκαλείου | 5 |
| Αλλοι Τίτλοι σπουδών\* |  |
| Διδακτορικό Δίπλωμα | 8 |
| Μεταπτυχιακό Δίπλωμα Ειδίκευσης | 4 |
| Δεύτερο Πτυχίο Α.Ε.Ι./Α.Τ.Ε.Ι./Κ.Α.Τ.Ε.Ε. | 3 για Α.Ε.Ι./2 για τριετές Τ.Ε.Ι./1 για διετές Κ.Α.Τ.Ε.Ε. |
| **Πτυχίο Διδασκαλείου** | 3 |
| ΣΕΛΜΕ | 0,5 |
| ΣΕΛΔΕ | 0.5 |
| \*Σε περίπτωση περισσότερων τίτλων σπουδών σε διαφορετικό αντικείμενο μοριοδοτούνται όλοι οι τίτ­λοι, ενώ στο ίδιο αντικείμενο βαθμολογείται ο ανώτερος τίτλος. |
| Πρόσθετα προσόντα: |  |
| - Ξένες Γλώσσες\*\*(μέχρι 2 ξένες γλώσσες) |  |
| 1. Κατηγορία/Επίπεδο Γ2/02/Άριστη γνώση | 2 |
| 2. Κατηγορία/Επίπεδο ri/Cl/Πολύ καλή γνώση | 1 |
| 3. Κατηγορία/Επίπεδο Β2/Καλή γνώση | 0,5 |
| - Τ.Π.Ε.\*\* |  |
| 1. Πιστοποίηση Α' Επιπέδου | 2 |
| 2. Πιστοποίηση Β' Επιπέδου | 3 |
| \*\*Τα παραπάνω δεν προσμετρούνται αθροιστικά αλλά λαμβάνεται υπόψη η μοριοδότηση του ανώτερου προσόντος |
| Εμπειρία ως επιμορφωτής ( σε διδακτικές ώρες)  |  |
| Από 1 έως 20 ώρες | 2 |
| Από 21 έως 40 | 4 |
| Από 41 έως 60 | 6 |
| Από 61 έως 80 | 8 |
| Από 81 έως 100 | 10 |
| Από 101 έως 200 | 15 |
| Από 200 και άνω | 20 |
| Εμπειρία ως επιμορφωτής στη Γ'φάση επιμόρφωσης του Προγράμματος της Εξειδικευμένης Εκπαιδευτικής Υποστήριξης για μαθητές με αναπηρία ή/ και ειδικές εκπαιδευτικές ανάγκες | 2 |
| Εκπαιδευτική προϋπηρεσία  |  |
| Από 1 έως 5 έτη | 3 |
| Από 6 έως 10 έτη | 6 |
| Από 11 έως 15 | 9 |
| Από 16 έως 20 | 12 |
| Από 21 έως 25 | 15 |
| Από 26 έως 30 | 18 |
| Από 31 και άνω | 21 |
| Συγγραφικό και επιστημονικό έργο συναφές με την ΕΑΕ (έως 16 μόρια) |  |
| Βιβλία (2 μόρια ανά βιβλίο και ποσοστό αναλογικά λαμβάνοντας υπόψη τον αριθμό των συγγραφέων) | Έως 6 μόρια |
| Άρθρα (0,5 μόρια ανά άρθρο) | Έως 4 μόρια |
| Συνέδρια (0,5 μόρια ανά εισήγηση σε συνέδριο δημοσιευμένη στα πρακτικά του συνεδρίου) | Έως 3 μόρια |
| Ερευνητικό έργο (0,5 μόρια ανά έρευνα) | Έως 3 μόρια |
| Άλλο Συγγραφικό και επιστημονικό έργο (έως 6 μόρια) |  |
| Βιβλία (1 μόριο ανά βιβλίο και ποσοστό αναλογικά λαμβάνοντας υπόψη τον αριθμό των συννραφέων) | Έως 3 μόρια |
| Άρθρα (0.25 μόρια ανά άρθρο) | Έως 1 μόριο |
| Συνέδρια (0,25 μόρια ανά εισήγηση σε συνέδριο δημοσιευμένη στα πρακτικά του συνεδρίου) | Έως 1 μόριο |
| Ερευνητικό έργο (0,25 μόρια ανά έρευνα) | Εως 1 μόριο |

(Σε περίπτωση πτυχίων εξωτερικού, για τα παραπάνω προσόντα είναι απαραίτητη η αναγνώριση ισοτιμίας και αντιστοιχίας από τον ΔΟΑΤΑΠ/ΔΙΚΑΤΣΑ.)

**Επισημαίνεται ότι για κάθε Θεματική Ενότητα θα δημιουργηθεί ξεχωριστό Μητρώο**. Οι επιμορφωτές για κάθε θεματική ενότητα θα ορίζονται με τη σειρά κατάταξης που θα έχουν λάβει στο Μητρώο της κάθε ενότητας. Σε περίπτωση αδυναμίας συμμετοχής επιμορφωτή σε συγκεκριμένη θεματική ενότητα προσκαλείται ο/η επόμενος/η και ακολουθείται σειριακά η ίδια διαδικασία.

Επιπλέον, διευκρινίζεται ότι από τους επιμορφωτές που θα επιλεγούν για τη διδασκαλία στο πρόγραμμα θα χρειαστεί άδεια άσκησης ιδιωτικού έργου, εκτός από τα στελέχη της δημόσιας εκπαίδευσης (κατ’ εφαρμογή του άρθρου 10 παρ.2 του Ν. 4076).

Ε) ΔΙΑΔΙΚΑΣΙΑ ΥΠΟΒΟΛΗΣ - ΑΞΙΟΛΟΓΗΣΗΣ ΑΙΤΗΣΕΩΝ

 1) Διαδικασία υποβολής αιτήσεων

Οι ενδιαφερόμενοι για να ενταχθούν στο Μητρώο Επιμορφωτών θα πρέπει να συμπληρώσουν και να αποστείλουν ηλεκτρονικά στη διεύθυνση pek2the@otenet.gr το αρχείο Excel με τίτλο *Αίτηση-Δήλωση Προσόντων*. Ειδικότερα:

α) στο πρώτο φύλλο εργασίας με τίτλο *Ατομικά Στοιχεία-Υπεύθυνη Δήλωση* να συμπληρωθούν όλα τα ζητούμενα στοιχεία (η δήλωση, όπως αναφέρεται, επέχει θέση υπεύθυνης δήλωσης),

β) στο δεύτερο φύλλο εργασίας με τίτλο *Θεματικές Ενότητες* να επιλεγεί η ένδειξη ΝΑΙ στις θεματικές ενότητες στις οποίες επιθυμούν να διδάξουν και

γ) στο τρίτο φύλλο εργασίας με τίτλο *Κριτήρια Μοριοδότησης*, να επιλεγούν τα συγκεκριμένα προσόντα που έχει ο κάθε υποψήφιος επιμορφωτής. Με την επιλογή εμφανίζονται και τα αντίστοιχα μόρια. Οι υποψήφιοι να συμπληρώσουν οι ίδιοι τα μόριά τους, μόνο στις περιπτώσεις όπου αυτό ζητείται.

Όλα τα παραπάνω αρχεία βρίσκονται στις ανακοινώσεις της αρχικής σελίδας στον ιστότοπο του 2ου Π.Ε.Κ. Θεσ/νίκης (http://2pekthes.freehostia.com).

Η Αίτηση, τα Επιστημονικά και Διδακτικά Προσόντα και η Υπεύθυνη Δήλωση των υποψηφίων Επιμορφωτών /τριών θα πρέπει να υποβληθούν ηλεκτρονικά από 25-01-2013 έως 11-02-2013.

Παράλληλα οι υποψήφιοι Επιμορφωτές/τριες οφείλουν να καταθέσουν στη Γραμματεία του ΠΕ.Κ. ή να αποστείλουν ταχυδρομικά μέχρι και 11-02-2013 φάκελο με σφραγίδα ταχυδρομείου ο οποίος θα περιέχει **υπογεγραμμένη** την Αίτηση-Δήλωση Ατομικών Στοιχείων Επιμορφωτή (Φύλλο “***Ατομικά στοιχεία - Υπεύθ.Δήλωση”*** του αρχείου excel) καθώς και τα δικαιολογητικά από τα οποία αποδεικνύονται τα Επιστημονικά και Διδακτικά τους Προσόντα ακολουθώντας την αριθμημένη σειρά κωδικοποίησης (π.χ. 1, 2, 3.1, 3.2) που αναφέρεται στο φύλλο “***Κριτήρια Μοριοδότησης****”* του αρχείου excel με τίτλο “Αίτηση-Δήλωση Προσόντων”, στην ταχυδρομική διεύθυνση:

2° Π.Ε.Κ. ΘΕΣ/ΝΙΚΗΣ ΛΕΩΦ. ΣΤΡΑΤΟΥ 129 ΠΟΛΙΧΝΗ 56429

Από τα δικαιολογητικά, **επικυρωμένα** θα πρέπει να είναι μόνο οι τίτλοι σπουδών (σε περίπτωση όμως που θα ζητηθεί θα πρέπει οι υποψήφιοι να είναι σε θέση να προσκομίσουν τα πρωτότυπα).

Ειδικότερα, για το συγγραφικό, ερευνητικό και επιμορφωτικό έργο τα δικαιολογητικά θα πρέπει να συμπεριλαμβάνουν τα εξής:

**Για τα βιβλία**: τον τίτλο του βιβλίου, τον εκδοτικό οίκο, το ISBN, τον αριθμό σελίδων, των πίνακα περιεχομένων, την πρώτη και τελευταία σελίδα.

**Για τα άρθρα**: τον τίτλο του άρθρου, τον αριθμό σελίδων του άρθρου, το εξώφυλλο του περιοδικού, τον πίνακα περιεχομένων, την πρώτη και τελευταία σελίδα του άρθρου, τον τίτλο του περιοδικού, το τεύχος.

**Για τις εισηγήσεις σε συνέδρια**: τον τίτλο του Συνεδρίου, τον τίτλο της εισήγησης, την πρώτη σελίδα των πρακτικών του συνεδρίου, τον πίνακα περιεχομένων των πρακτικών.

**Για το ερευνητικό έργο:** τον τίτλο και τον φορέα υλοποίησης.

**Το επιμορφωτικό έργο** θα αποδεικνύεται με αντίστοιχες βεβαιώσεις και η **προϋπηρεσία** με βεβαιώσεις υπηρεσιακής κατάστασης.

**Δικαιολογητικά που δε θα τηρούν τις παραπάνω προδιαγραφές δε θα μοριοδοτούνται**.

Μετά την οριστική υποβολή της αίτησης και των δικαιολογητικών δεν παρέχεται η δυνατότητα διόρθωσης, τροποποίησης ή προσθήκης στοιχείων. Για το λόγο αυτό, παρακαλούμε τους ενδιαφερόμενους να είναι ιδιαίτερα προσεκτικοί κατά τη συμπλήρωσή τους.

Αιτήσεις που θα υποβληθούν αργότερα από την προαναφερθείσα ημερομηνία, καθώς και εκείνες που θα υποβληθούν με οποιονδήποτε άλλο τρόπο εκτός από αυτόν που περιγράφηκε, δε θα ληφθούν υπόψη.

Οι ενδιαφερόμενοι μπορούν να επικοινωνούν στην ηλεκτρονική διεύθυνση pek2the@otenet.gr ή να τηλεφωνούν στο 2310-207635 από τις 09:00 έως τις 14:30 από Δευτέρα έως Παρασκευή.

2) Διαδικασία αξιολόγησης αιτήσεων και ένταξη στο Μητρώο Επιμορφωτών/τριών

 Η διαδικασία επιλογής των επιμορφωτών/τριών που θα ενταχθούν στο Μητρώο θα γίνει ως ακολούθως:

Α. Μετά την καταληκτική ημερομηνία της ηλεκτρονικής υποβολής των Αιτήσεων, των Επιστημονικών και Διδακτικών Προσόντων, των Υπεύθυνων Δηλώσεων και των αντίστοιχων φακέλων των επιμορφωτών γίνεται εξέταση των υποψηφιοτήτων από το Συντονιστικό Συμβούλιο του 2ου Π.Ε.Κ. Θεσ/νίκης.

Β. Η διαδικασία αξιολόγησης από το Συντονιστικό Συμβούλιο περιλαμβάνει τα ακόλουθα στάδια:

* Αξιολόγηση και μοριοδότηση των προσόντων των υποψηφίων βάσει των δικαιολογητικών που έχουν κατατεθεί.
* Κατάρτιση προσωρινού αξιολογικού πίνακα κατάταξης των υποψηφίων κατά φθίνουσα σειρά κατάταξης ανά θεματική ενότητα και ανάρτηση του προσωρινού πίνακα στην ιστοσελίδα του 2ου Π.Ε.Κ. Θεσ/νίκης (www.2pekthes.freehostia.com ).
* Υποβολή ενστάσεων από τους υποψήφιους σε αποκλειστική προθεσμία τριών (3) εργάσιμων ημερών από την ημερομηνία ανάρτησης του προσωρινού πίνακα στην ιστοσελίδα του 2ου Π.Ε.Κ. Θεσ/νίκης.
* Εξέταση ενστάσεων, κατάρτιση οριστικού πίνακα των επιμορφωτών ανά θεματική ενότητα και ανάρτησή του στην ιστοσελίδα του 2ου Π.Ε.Κ. Θεσ/νίκης.

Ο ΔΙΕΥΘΥΝΤΗΣ

ΚΩΝΣΤΑΝΤΙΝΟΣ ΜΠΙΚΟΣ

ΚΑΘΗΓΗΤΗΣ Α.Π.Θ.

**ΠΙΝΑΚΑΣ ΑΠΟΔΕΚΤΩΝ**

**1.ΑΕΙ**

**2.ΑΤΕΙ**

**3.ΑΣΠΑΙΤΕ**

**4.ΠΕΡΙΦΕΡΕΙΑΚΗ ΔΙΕΥΘΥΝΣΗ Π. & Δ. ΕΚΠ/ΣΗΣ Κ. ΜΑΚΕΔΟΝΙΑΣ**

**5.ΓΡΑΦΕΙΑ ΣΧΟΛΙΚΩΝ ΣΥΜΒΟΥΛΩΝ ΔΥΤ. ΘΕΣ/ΝΙΚΗΣ, ΣΕΡΡΩΝ, ΧΑΛΚΙΔΙΚΗΣ, ΚΙΛΚΙΣ**

**6.Κ.Ε.Δ.Δ.Υ.Β΄ΘΕΣ/ΝΙΚΗΣ, ΣΕΡΡΩΝ, ΧΑΛΚΙΔΙΚΗΣ, ΚΙΛΚΙΣ**

**7. ΙΑΤΡΟΠΑΙΔΑΓΩΓΙΚΑ ΚΕΝΤΡΑ ΘΕΣΣΑΛΟΝΙΚΗΣ**

**8.ΣΧΟΛΙΚΕΣ ΜΟΝΑΔΕΣ ΔΥΤ. ΘΕΣ/ΝΙΚΗΣ, ΣΕΡΡΩΝ, ΧΑΛΚΙΔΙΚΗΣ, ΚΙΛΚΙΣ**